หนี้สาธารณะพุ่งทะลุ8ล้านล้านบาท
หยุดไม่อยู่หนี้สาธารณะประเทศไทยพุ่งทะลุ 8 ล้านล้านบาท เดือนเดียวเพิ่มเกือบ 2% ของจีดีพี
1 ก.พ. 2564

กระทรวงการคลัง รายงานหนี้สาธารณะของประเทศไทย ณ สิ้นเดือน 31 ธ.ค. 2563 อยู่ที่ 8.13 ล้านล้านบาท หรือ 52.13% ของจีดีพี เมื่อเทียบกับเดือนก่อนหน้าหนี้สาธารณะไทยอยู่ที่ 7.92 ล้านล้านบาท หรือ 50.46% ของจีดีพี
ทั้งนี้หนี้สาธารณะเดือนล่าสุดเพิ่มขึ้นจากเดือนก่อนหน้าถึง 2 แสนล้านบาท หรือ เกือบ 2 ของจีดีพี ส่วนหนึ่งที่สัดส่วนหนี้สาธารณะเพิ่มขึ้นมาก เนื่องจากมูลค่าจีดีพีของไทยลดลงต่อเนื่องจากการขยายตัวเศรษฐกิจไทยติดลบ โดยมูลค่าจีดีพีเดือน ธ.ค. 2563 อยู่ที่ 15.6 ล้านล้านบาท จากเดือนก่อนหน้าอยู่ที่ 15.7 ล้านล้านบาท หรือ ลดลงไป 1 แสนล้านบาท




ทั้งนี้ ในปีงบประมาณ 2564 รัฐบาลต้องกู้เงินเพื่อชดเชยการขาดดุลอีก 6.49 แสนล้านบาท และกู้เงินจาก พ.ร.ก.แก้ปัญหาโควิด-19 อีกประมาณ 5 แสนล้านบาท จะทำให้หนี้สาธารณะสิ้นปี 2564 สูงกว่า 9 ล้านล้านบาท หรือ ใกล้เคียงหรือเกิน 60% ของจีดีพี เพราะเศรษฐกิจไทยปี 2564 ไม่มีแนวโน้มไม่ขยายตัวจากการระบาดของโควิด-19 รอบใหม่
ก่อนหน้านี้ พล.อ.ประยุทธ์ จันทร์โอชา นายกรัฐมนตรี เป็นประธานการประคณะรัฐมนตรี (ครม.) มีมติเห็นชอบกรอบงบประมาณรายจ่ายปี 2565 วงเงิน 3.1 ล้านล้านบาท ซึ่งเป็นงบประมาณแบบขาดดุลต้องกู้เงินชดเชยจำนวน 7 แสนล้านบาท เนื่องจากมีการประมาณการเก็บรายได้จำนวน 2.4 ล้านล้านบาท ลดลงจากปีงบประมาณ 2563 ถึง 10.35% หรือ กว่า 2 แสนล้านบาท